**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Jedinstveni upravni odjel**

KLASA: 112-03/19-01/4

URBROJ: 2182/03-04/1-19-3

Skradin, 30.prosinca 2019.

Na temelju članaka 28. stavak 4. i 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08,61/11, 4/18 – u daljnjem tekstu ZSN), pročelnik Jedinstvenog upravnog odjela Grada Skradina, raspisuje

**O G L A S**

**za prijam u službu na određeno vrijeme**

**Grad Skradin, Ured gradonačelnika**

Radno mjesto: **viši stručni suradnik/ca za odnose s javnošću i protokol** (1 izvršitelj/ica), na određeno vrijeme, odnosno radi zamjene do povratka službenice s porodiljnog dopusta.

**Opis poslova:** Obavlja stručne poslove iz djelokruga Ureda: realizira odnose s javnošću i medijima u dogovoru s gradonačelnikom, brine se o promidžbi Grada, organizira protokolarna primanja i druge sastanke za potrebe gradonačelnika, surađuje u organiziranju prigodnih svečanosti, te obavlja ostale poslove u svezi protokolarnih obveza gradonačelnika i njegovih zamjenika surađujući s nadležnim institucijama i službama. Uređuje primanja stranaka. Vodi brigu o mrežnim stranicama Grada. Obavlja i druge poslove po nalogu neposrednog rukovoditelja.

**Uvjeti su:**

■ Opći uvjeti za prijam u službu iz članka 12. ZSN, odnosno:

* punoljetnost,
* hrvatsko državljanstvo
* zdravstvena sposobnost za obavljanje poslova radnog mjesta na koje se osoba prima.

■ Posebni uvjeti su:

* Magistar struke ili stručni specijalist (pravne, politološke, ekonomske, informatičke ili druge odgovarajuće struke),
* znanje engleskog jezika u govoru i pismu,
* najmanje 1 godina radnog iskustva,
* poznavanje rada na računalu.
* položen državni stručni ispit.

Kandidati koji nemaju položen državni stručni ispit mogu se ravnopravno natjecati, uz uvjet da ga polože u roku od godine dana od prijama u službu.

 -2-

Uvjeti utvrđeni za radno mjesto na temelju odredbe članka 35. stavka 1. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“, broj 74/10, 125/14), ispunjavaju i osobe koje su po ranijim propisima stekle visoku stručnu spremu.

■ Za prijam u službu ne smiju postojati zapreke iz članaka 15. i 16. gore navedenog Zakona.

Ako kandidat/kinja ostvaruje pravo prednosti kod prijma u službu prema posebnim propisima, dužan/a je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario/la pravo prednosti pri zapošljavanju kandidat/kinja koji/a ispunjava uvjete za ostvarivanje toga prava, dužan/na je uz prijavu na oglas priložiti sve dokaze o ispunjavanju traženih uvjeta, kao i rješenje o priznatom statusu iz kojeg proizlazi to pravo.

Na oglas se mogu ravnopravno prijaviti osobe oba spola.

Uvjeti radnog mjesta:

* puno radno vrijeme,

Za kandidate/kinje prijavljene na oglas čije su prijave uredne i koji/e ispunjavaju formalne uvjete oglasa provest će se prethodna provjera znanja i sposobnosti bitnih za obavljanje poslova navedenog radnog mjesta putem pisanog testiranja i intervjua. Ako kandidat/kinja ne pristupi prethodnoj provjeri znanja i sposobnosti, smatrat će se da je povukao/la prijavu na oglas.

Prijavu je potrebno vlastoručno potpisati.

Prijavi na natječaj potrebno je priložiti sljedeće:

- životopis,

- dokaz o hrvatskom državljanstvu (preslik domovnice, osobne iskaznice ili putovnice),

- dokaz o odgovarajućoj stručnoj spremi (preslik Diplome)

- izvod iz elektroničkog zapisa o radno pravnom statusu (potvrda o podacima evidentiranima u

 bazi podataka Hrvatskog zavoda za mirovinsko osiguranje), ne starije od 30 dana,

- potvrdu poslodavca ili preslik drugog odgovarajućeg dokumenta (ugovor o radu, rješenje

 o rasporedu i sl.) o radnom iskustvu ostvarenom na poslovima odgovarajuće stručne spreme i

 struke od najmanje jedne godine,

- uvjerenje da se protiv kandidata/kinje ne vodi istražni ili kazneni postupak (ne starije od 3

 mjeseca),

- vlastoručno potpisanu izjavu kandidata da kod njega ne postoje zapreke iz članaka 15. i 16.

 Zakona o službenicima i namještenicima u lokalnoj i područnoj (regionalnoj) samoupravi.

Uvjerenje o zdravstvenoj sposobnosti dostavlja izabrani kandidat/kinja nakon obavijesti o izboru, a prije donošenja rješenja o prijmu u službu.

-3-

Ako kandidat/kinja uz prijavu priloži dokumente u kojima osobni podaci nisu istovjetni, dužan/na je dostaviti i dokaz o njihovoj promjeni.

U prijavi na oglas potrebno je navesti osobne podatke podnositelja prijave (ime i prezime, adresa prebivališta, broj telefona, adresa elektroničke pošte). Kandidati vlastoručno potpisanom prijavom na oglas pristaju da Grad Skradin, kao voditelj obrade, prikupljene podatke na temelju ovog oglasa obrađuje samo u obimu i samo u svrhu provedbe oglasa, od strane ovlaštenih osoba za provedbu oglasa, te prijma u službu. Grad Skradin će s osobnim podacima postupati sukladno pozitivnim propisima uz primjenu odgovarajućih tehnika sigurnosnih mjera zaštite osobnih podataka od neovlaštenog pristupa, zlouporabe, otkrivanja, gubitka ili oštećenja.

Urednom prijavom smatra se prijava koja sadrži sve podatke i priloge navedene u ovom oglasu.

Osoba koja nije podnijela pravodobnu i urednu prijavu ili ne ispunjava formalne uvjete iz ovog oglasa ne smatra se kandidatom/kinjom prijavljenim/om na oglas sukladno članku 21. ZSN-a i njegova/njena prijava neće biti razmatrana, te će o tome biti dostavljena pisana obavijest.

Podnositelji/ce nepotpunih prijava neće biti pozvani na dopunu prijave.

Za kandidate/kinje prijavljene na oglas čije su prijave uredne i koji ispunjavaju

formalne uvjete natječaja provest će se prethodna provjera znanja i sposobnosti bitnih za obavljanje poslova navedenog radnog mjesta putem pisanog testiranja i intervjua. Ako kandidat/kinja ne pristupi prethodnoj provjeri znanja i sposobnosti, smatrat će se da je povukao prijavu na oglas.

Probni rad iznosi 2 mjeseca.

Na mrežnoj stranici: [www.grad-skradin.hr](http://www.grad-skradin.hr) dostupan je opis poslova te podaci o plaći radnog mjesta koje se popunjava, način obavljanja prethodne provjere znanja i sposobnosti, te intervjuu, kao i ostale informacije o postupku. Na mrežnoj stranici Grada, te na Oglasnoj ploči Grada Skradina bit će objavljeno vrijeme održavanja provjere znanja i sposobnosti kandidata, intervjua te popis pravnih izvora za pripremanje kandidata, najmanje 5 dana prije održavanja provjere.

Prijave na natječaj podnose se na adresu: Grad Skradin, Trg Male Gospe br. 3, 22222 Skradin, s naznakom: „Prijava na natječaj za prijam u službu na radno mjestoviši stručni suradnik/ca za odnose s javnošću i protokol – NE OTVARAJ”, u roku **8 dana** od objave u Hrvatskom zavodu za zapošljavanje, Područna služba Šibenik..

O rezultatima natječaja kandidati će biti obaviješteni u zakonskom roku.

 **Jedinstveni upravni odjel Grada Skradina**